open-index/open-wikipedia-markdown huggingface dataset:
Punto azul pálido

A coñecida como **Punto azul pálido** é unha fotografía da Terra tomada pola nave espacial Voyager 1 a unha distancia de 6.000 millóns de quilómetros, así como tamén o título dun libro de Carl Sagan, inspirado precisamente nesta fotografía. Mostra a Terra como unha pinta de luz case imperceptíbel polo fulgor do Sol. A foto foi tomada o 14 de febreiro de 1990. En 2001 foi seleccionada por *Space.com* como unha das mellores dez fotos científicas do espazo da historia.

## Véxase tamén 
### Ligazóns externas 
* *Pale Blue Dot*, vídeo homenaxe a esta fotografía
Cosmos: A Personal Voyage

***Cosmos: A Personal Voyage*** é unha serie documental de divulgación científica escrita por Carl Sagan, Ann Druyan e mais Steven Soter cuxos obxectivos fundamentais foron difundir a historia da astronomía e da ciencia, a orixe da vida, concienciar sobre o lugar que ocupa a nosa especie e o noso planeta no universo, as modernas visións da cosmoloxía e as novas máis recentes respecto da exploración espacial; en particular, no tocante ás misións Voyager.

## Véxase tamén
### Ligazóns externas
* *A 25 años del impacto de la serie *Cosmos* en la TV.*
Baldwin Street

miniatura|dereita|Coche aparcado en Baldwin Street.

**Baldwin Street** é unha rúa do alfoz de Dunedin, en Nova Zelandia. Ten a sona de ser a rúa con máis pendente do mundo. Esta rúa ten arredor de 350 metros de lonxitude, e comeza a 30 metros de altitude para chegar aos 100 metros no seu cumio, é dicir, ten unha pendente media de algo máis do 35 %.

## Véxase tamén
### Outros artigos 
*Artigos insólitos
### Ligazóns externas
*Baldwin Street no Google Street View
Google Street View

**Google Street View** é unha característica do Google Maps conxuntamente co Google Earth que proporciona imaxes case esféricas a nivel de rúa (360 graos horizontal, 290 graos vertical), permitindo aos usuarios ver partes das cidades seleccionadas e as súas áreas metropolitanas circundantes. Cando se lanzou o servizo, o 25 de maio de 2007, só cinco cidades estadounidenses estaban incluídas. Dende aquela expandiuse a 22 países europeos, 4 latinoamericanos, 4 asiáticos e un africano.[miniatura|Coche da compañía quitando fotografías en [Oviedo.|esquerda]]
## Véxase tamén
### Ligazóns externas
* Street View para España  
* Guía e uso do Street View
* Sitio oficial
* Google Maps
* Mapa de cobertura de Google Street View
Ebenezer Place

A **Ebenezer Place**, en Wick, Caithness, Escocia, é coñecida por ser a menor rúa do mundo, e como tal figura no Libro Guinness dos Récords, medindo soamente 2,06 metros. Hai un único enderezo na rúa, Ebenezer Place 1, construído en 1883, que hoxe é un hotel. Foi declarada oficialmente como rúa en 1887.

## Notas 
## Véxase tamén 
### Ligazóns externas 
* Páxina do hotel comentando o récord Guinness
A faloteca islandesa

**A faloteca islandesa** atópase en Húsavík, ao norte de Islandia. Caracterízase por posuír a máis extensa colección de pene de diferentes especies e tamaños.

## Historia e características
Sigurður Hjartarson, que fora profesor de Historia nun instituto de Reiquiavik, foi o fundador da faloteca en 1974, e hoxe é o director do museo.

En xullo do 2006 o museo tiña uns 245 exemplares expostos, tanto como trofeos de caza, embalsamados, en formol ou desecados. O obxectivo do museo é ter os penes de todas as especies de mamíferos en Islandia, mesmo os de diferentes especies que se atopan en perigo de extinción no devandito país.

En 2011 o museo obtivo o primeiro exemplar de pene de *Homo sapiens*.

## Galería de imaxes

Ficheiro:Iceland - Icelandic Phallological Museum - Húsavík - Testicles - Road Trip (4889999697).jpg|Lámpadas feitas con testículos.
Ficheiro:Iceland - Icelandic Phallological Museum - Húsavík - Penis - Road Trip (4890001291).jpg|Sala do museo.
Ficheiro:Penises in Jars ( 4890599548.jpg|Diferentes falos.
File:Hið íslenzka reðasafn The Icelandic Phallological Museum in Reykjavík, Iceland April 2016 01.jpg|The Icelandic Phallological Museum's sign

## Notas
## Véxase tamén
### Ligazóns externas
* Páxina web oficial
Leck mich im Arsch

miniatura|dereita|Mozart, autor da peza.
***Leck mich im Arsch***, que traducido a galego viría sendo *bícame/lámbeme no cu*, é unha composición en si bemol maior, K. 231/382c, un canon composto por Wolfgang Amadeus Mozart, con letra de autor descoñecido. Forma parte dunha serie de polo menos seis canons probabelmente escritos en Viena contra o ano 1782. Foi composto para ser cantado por seis voces como unha rolda en tres partes. Crese que é unha peza escrita como divertimento para as amizades do compositor austríaco.

## Notas
## Véxase tamén
### Ligazóns externas
* Partitura
Lingua anal

A** lingua anal** é unha lingua Kuki-Chin-Naga falada na India, en Birmania e posibelmente tamén en Bangladesh. Forma parte da familia de linguas sino-tibetanas. No censo de 2001 da India aparecían contabilizados 13 853 falantes deste idioma.

## Véxase tamén
### Ligazóns externas
* A lingua anal no Ethnologue
Mannanafnanefnd

O **Mannanafnanefnd** ou **Comité Islandés para os Nomes** é un corpo estabelecido en 1991 que rexe a introdución de nomes propios outogardos en Islandia.

## Historia e características 
Os membros do comité son renovados cada catro anos, e escollido polo Ministro de Xustiza segundo as recomendacións da Universidade estatal. A súa función é determinar se un nome que non foi utilizado antes no país resulta acaido para a integración na lingua islandesa. Para ser aceptado, o nome só ten que conter as letras atopadas no alfabeto islandés, e ten que ser capaz de ser declinado segundo o caso gramatical. O nome é tamén considerado para a súa compatibilidade contando coas tradicións, e en función de se pode ser motivo de vergoña ou problemas sociais para o individuo.

## Véxase tamén 
### Ligazóns externas 
* Listaxe dos aceptados e rexeitados polo Mannanafnanefnd
Polimastia

miniatura|dereita|Artemisa amosando as súas múltipes mamas.
A **polimastia** é a anomalía anatómica que caracteriza os mamíferos que posúen máis mamas das que a súa especie dispón tradicionalmente. No ser humano, designa pois a presenza de máis de dous seos nun individuo.

Na mitoloxía, a polimastia era unha condición frecuentemente atribuída a Artemisa.
Mill Ends Park

miniatura|Mill Ends Park no verán de 2007.
O **Mill Ends Park** é un pequeno parque localizado en Portland (Oregón) creado o Día de San Patricio de 1948, destinado a ser un percorrido para carreiras de caracois. E o máis pequeno parque do mundo, recoñecido polo Libro Guinness dos Récords. É un círculo de 61 centímetros de diámetro cunha superficie de 0,292 m².

## Véxase tamén
### Ligazóns externas
* Mill Ends Park
Xinecomastia

A **xinecomastia** é o nome dado ao crecemento dos peitos nos homes debido a patoloxías xeralmente asociadas a desequilibrios hormonais. A xinecomastia leve é considerada unha característica normal nos rapaces a comezos da adolescencia.

## Notas 
## Véxase tamén 
### Ligazóns externas 
* Xinecomastia
Panamax

miniatura|dereita|Dous barcos cun tamaño próximo ao panamax.
Emprégase o termo **panamax** para denominar aqueles barcos que son deseñados para se axustaren ás dimensións máximas permitidas para o tránsito polo Canal de Panamá. O tamaño máximo está determinado pola dimensión das cámaras das esclusas e máis polo seu calado.

## Véxase tamén
### Ligazóns externas
* Tamaños de embarcacións
Lina Medina

**Lina Vanessa Medina**, nada na Región Huancavelica o 27 de setembro de 1933, é unha muller peruana e a nai máis nova confirmada na historia da medicina, posto que con 5 anos 7 meses e 21 días de idade se converteu en nai.

## Traxectoria 
Alén do feito, a rapaza acadou sona por tamén nunca revelar o nome do pai do neno e mais por pasar a súa vida na pobreza, sen ningún tipo de asistencia do goberno peruano. Casou en 1972 e chegou a ter outro fillo aos 38 anos de idade. En 2010 vivía nun barrio de Lima.

## Véxase tamén 
### Ligazóns externas 
* *Lina Medina, a nai máis nova*.
Síndrome de Stendhal

A **síndrome de Stendhal**, tamén denominada **síndrome de Florencia**, é unha enfermidade psicosomática que causa un elevado ritmo cardíaco, vertixe, confusión e mesmo alucinacións  cando o individuo é exposto a unha sobredose de beleza artística, é dicir, obras mestras da arte.

## Historia e características
Ten esta denominación polo famoso autor francés do século XIX Stendhal, quen deu unha primeira descrición detallada do fenómeno que experimentou na súa visita en 1817 á Basílica de Santa Cruz en Florencia, e que relatou despois nun dos seus libros:
Síndrome de excitación sexual persistente

A coñecida como **síndrome de excitación sexual persistente**, tamén citada ás veces polas siglas da denominación en inglés **PSAS** (*Persistent Sexual Arousal Syndrome*), fai referencia a aparición dunha excitación espontánea e persistente nos órganos xenitais, con ou sen orgasmo, sen que haxa relación ningunha con sentimentos de desexo sexual. A síndrome foi documentada por vez primeira pola médica norteamericana Sandra Leiblum en 2001, e recentemente foi caracterizada na literatura médica como unha síndrome específica. Cómpre salientar que a *PSAS* non ten ningunha relación coa ninfomanía.

## Véxase tamén
### Ligazóns externas
* Información verbo da PSAS
Día do Inventor

miniatura|dereita|A actriz e inventora Hedy Lamarr.

O **Día do Inventor** celébrase internacionalmente o 9 de novembro, na honra da actriz e inventora Hedy Lamarr. Esta data foi proclamada polo inventor e empresario alemán Gerhard Muthenthaler. Países como a Arxentina ou Moldova celebran este día nunha data distinta á estipulada internacionalmente.

## Véxase tamén 
### Ligazóns externas 
* Día do Inventor
Partido Bretón

O **Partido Bretón** (en bretón *Strollad Breizh,* en francés *Parti Breton*) é un partido político nacionalista e socialdemócrata que reivindica a creación dunha «República da Bretaña», como membro de pleno dereito da Unión Europea.
Rainbow Warrior

miniatura|Perfil do Rainbow Warrior.
O **Rainbow Warrior** ("Guerreiro do arco da vella") foi o barco insignia da organización non gobernamental internacional Greenpeace.

## Historia e características
Foi construído en Aberdeen, Escocia, en 1955 e inicialmente foi utilizado polo ministerio de agricultura británico como barco de investigacións. Máis adiante converteuse en barco de pesca no Mar do Norte até a súa adquisición por Greenpeace en 1978. O seu nome provén dunha antiga profecía dos nativos de Norteamérica. Foi afundido pola Dirección Xeral de Seguridade Exterior (DGSE), os servizos de intelixencia franceses, en Auckland, Nova Zelandia, o 10 de xullo de 1985, provocando a morte do fotógrafo e activista de Greenpeace Fernando Pereira.

## Véxase tamén
### Ligazóns externas
* Dargaville Maritime Museum onde están expostos os mastros do Rainbow Warrior.
Ecstatic Peace!

**Ecstatic Peace!** é un selo discográfico independente baseado en Easthampton, Massachusetts, fundado en 1981 polo guitarrista e vocalista de Sonic Youth Thurston Moore.

## Historia e características
A súa primeira edición foi un casete compartido con voces de Michael Gira da banda Swans e Lydia Lunch. O nome do selo está tirado dunha liña da novela de Tom Wolfe *The Electric Kool-Aid Acid Test*.

No mes de febreiro de 2006 Moore asinou un acordo con Universal Records para que esta distribuíse os álbums de Ecstatic Peace!.

En 2011 Ecstatic Peace! contaba con artistas coma Hush Arbors, Be Your Own Pet, Awesome Color, Black Helicopter, Free Kitten, Jemina Pearl, Glass Rock, Dead Machines, Little Claw, Matt Krefting, Monotract, Mouthus, Pagoda, MV & EE, Notekillers, Religious Knives, Sumburned, Samara Lubelski, Wand, Whote Out, Tall Firs, Violent Soho, The Entrance Band e o propio Moore.

## Véxase tamén 
### Ligazóns externas 
* Páxina do selo
Salvador Cabeza de León

**Salvador Cabeza de León**, nado en Betanzos o 4 de febreiro de 1864 e finado en Santiago de Compostela o 20 de maio de 1934, foi un destacado galeguista, profesor e político galego.

## Traxectoria 
[miniatura|300px|Membros do SEG en [1928: De esquerda a dereita na fileira de atrás: Ramón Otero Pedrayo, Antón Losada Diéguez, Florentino López Cuevillas, Vicente Risco, Carballo Calero, Xosé Filgueira Valverde, Sebastián García Paz, Luís Pintos Fonseca, Antón Fraguas, Bibiano Fernández Osorio-Tafall. Sentados: Isidro Parga Pondal, Abelardo Moralejo Laso, Xesús Carro García, Salvador Cabeza de León, Joaquín Arias Sanjurjo, Xerardo Álvarez Limeses e Juan Novás Guillán.]]

dereita|miniatura|Necrolóxica en *El Pueblo Gallego* do SEG.
Membro da Xuventude Católica, foi un convencido carlista. Licenciouse en Dereito na Universidade de Santiago de Compostela en 1884. Amigo de Alfredo Brañas, do que foi profesor auxiliar, ata obter a súa propia cátedra de Dereito Internacional en 1903. Tras a dimisión presentada por Francisco Piñeiro Pérez, foi elixido provisionalmente alcalde de Compostela o día 30 de novembro de 1910, ata a súa toma de posesión efectiva no 20 de febreiro de 1911, despois de que Piñeiro reconfirmase a súa renuncia días antes. Permanecería no cargo ata o 1 de xaneiro de 1914. Tamén foi decano da Facultade de Dereito.

En novembro de 1890 participou na constitución da Asociación Regionalista Gallega que presidiu Manuel Murguía. En 1917 deu o discurso de apertura do curso universitario 1917-1918 da USC coa lectura de *Notas sobre la disciplina escolar en la Universidad de Santiago durante los siglos XVI, XVII y XVIII*. Foi socio fundador da Real Academia Galega. En 1919 integrouse na Irmandade da Fala de Compostela. O 21 de xuño de 1920 foi elixido vogal do Comité Compostelán da Asociación Española para o Progreso das Ciencias. En 1921 fundou con outras personalidades a agrupación folclórica compostelá Cantigas e Agarimos, da que foi elixido o seu primeiro presidente. En 1925 pasou a ocupar a presidencia do Seminario de Estudos Galegos, que non abandonou ata a súa morte. En 1927 escribiu o limiar de *Estampas Compostelanas*, a primeira publicación bibliográfica de Ksado, quen na edición de 1948 a substituíu por outra de Valentín Paz-Andrade.

Morreu en 1934, a punto de xubilarse.

## Vida persoal 
Casou o 25 de xaneiro de 1886 en Santiago con Marina Anido Anido, que finou o 19 de novembro de 1934, coa que tivo tres fillos: María, Miguel e Salvador Cabeza Anido.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 

### Outros artigos 
* Estatuto de Galicia de 1936
### Ligazóns externas 
* *El León del Estatuto del 36* .
O Cotariño, Camariñas, Camariñas

**O Cabo Vilán** é un lugar da parroquia de Camariñas no concello coruñés de Vimianzo na Comarca da Terra de Soneira. Segundo o Instituto Nacional de Estadística en 2009 tiña un habitante (un home).

## Lugares e parroquias
### Lugares de Camariñas
### Parroquias de Camariñas
Portocelo, Camariñas, Camariñas

**Portocelo** é un lugar da parroquia de Camariñas no concello coruñés de Camariñas na Comarca da Terra de Soneira. Tiña 4 habitantes no ano 2009 segundo datos do Instituto Nacional de Estadística dos cales eran 2 homes e 2 mulleres.

## Lugares e parroquia 
### Lugares de Camariñas 
### Parroquias de Camariñas
Portocelo

Como topónimo **Portocelo** pode referirse a:

;En Galiza
***Portocelo**, parroquia do concello do Xove;
** **Portocelo**, lugar de dita parroquia;
***Portocelo**, lugar da parroquia de Camariñas, no concello de Camariñas;
***Portocelo**, lugar da parroquia de Dimo, no concello de Catoira;
***Portocelo**, lugar da parroquia de Nodar, no concello de Friol;
***Portocelo**, lugar da parroquia de Panxón, no concello de Nigrán;
***Portocelo**, lugar da parroquia de Niñodaguia, no concello de Santiso;
***Portocelo**, lugar da parroquia de Distriz, no concello de Vilalba.

## Véxase tamén
### Outros artigos
***Portocelos**, lugar da parroquia de Parada de Amoeiro, no concello de Amoeiro.
Camelle, Camelle, Camariñas

**Camelle** é un lugar da parroquia de Camelle no concello coruñés de Camariñas (comarca da Terra de Soneira). Tiña 918 habitantes no ano 2009 segundo datos do Instituto Nacional de Estadística dos cales eran 430 homes e 488 mulleres.

Por este lugar pasa a 5ª etapa da ruta de sendeirismo do Camiño dos Faros.
## Lugares e parroquias
### Lugares de Camelle
### Parroquias de Camariñas
Festival Aéreo de Vigo

[miniatura|dereita|*Águila* en cuña, debuxando a [bandeira de España, na edición de 2009.]]
[miniatura|dereita|*Pesca 1* da Xunta de Galicia, no [2009.]]
miniatura|dereita|Canadair do EA español no FAV 2009.
O **Festival Aéreo de Vigo** foi un festival celebrado dende 2004 ata 2012 na cidade de Vigo. Tiña lugar nun domingo da segunda quincena dos meses de xullo.

## Descrición
O festival era un espectáculo público, de participación internacional e gratuíto, que se facía na praia de Samil, inda que era perfectamente visible dende outros lugares próximos.

Cheganban a participar máis de cincuenta aeronaves, entre as habituais están a *Patrulla Águila*, os Canadair CL-215, EF-18 Hornet e a patrulla PAPEA (paracaidista) do Exército do Aire español, o helicóptero Sikorsky S-76C+ *Pesca 1* da Xunta de Galicia, as patrullas *Asas* e *Rotores de Portugal*, outros paracaidistas, patrullas francesas, italianas e  diferentes aparatos acrobáticos.

Inda en cada edición sempre había algunha aparición sorpresa, coma os A-10 Thunderbolt II ou B-52 Stratofortress da USAF, Harrier da Armada española, Eurofighter etc.

Despois de que o concello da cidade renunciara a organizar as edicións de 2013 e 2014, o festival pasou a celebrarse na cidade da Coruña.

## Galería de imaxes
## Notas
O Allo, A Ponte do Porto, Camariñas

**O Allo** é un lugar da parroquia da Ponte do Porto no concello coruñés de Camariñas (comarca da Terra de Soneira). Segundo o Instituto Nacional de Estadística en 2009 tiña 157 habitantes (82 homes e 75 mulleres).

## Lugares e parroquias 
### Lugares da Ponte do Porto 
### Parroquias de Camariñas
Camariñas, Camariñas, Camariñas

**Camariñas** é unha vila da parroquia de Camariñas no concello coruñés de Vimianzo na Comarca da Terra de Soneira. Segundo o Instituto Nacional de Estadística en 2009 tiña 2749 habitantes (1387 homes e 1362 mulleres).

É capital do concello ao que dá nome.

Por este lugar pasa a 6ª etapa da ruta de sendeirismo do Camiño dos Faros.
## Lugares e parroquias
### Lugares de Camariñas
### Parroquias de Camariñas
Atlas de Guadalajara

O **Club Social y Deportivo Atlas** é un club de fútbol de Guadalaxara, México. Fundouse en 1916 e actualmente milita na Primeira División de México.

O equipo recibe o seu nome en honra do titán da mitoloxía grega Atlas, xa que segundo comentou un dos fundadores, Lico "Cortina", sentíanse o sostén do mundo.

## Xogadores 
### Cadro actual 
:''Datos do 1 de xullo de 2010.

 

 
 

## Estadio 
O Atlas xoga os seus partidos no estadio Jalisco, con capacidade para 63.163 espectadores.

## Palmarés 
### Torneos nacionais 
* **Primeira División de México (1):** 1950-1951.
* **Copa México (4):** 1945-1946, 1949-1950, 1961-1962, 1967-1968.
* **Campión de Campións (4):** 1945-1946, 1949-1950, 1950-1951, 1961-1962.
* **Liga Amateur de Jalisco (5):** 1917-18, 1918-19, 1919-20, 1920-21, 1935-36.
* **Segunda División de México (3):** 1954-1955, 1971-1972, 1978-1979.

### Torneos amigables 
* **Copa Marlboro (1)**: 1990.
* **Torneo Pachuca Cuna del Fútbol (1):** 2005.

## Notas 
## Véxase tamén 
### Ligazóns externas 
* Páxina oficial do Club
A Cancela, Xaviña, Camariñas

**A Cancela** é un lugar da parroquia de Xaviña no concello coruñés de Camariñas (comarca da Terra de Soneira). Segundo datos do Instituto Nacional de Estadística no ano 2009 tiña 2 habitantes, 1 home e 1 muller.

A aldea está situada entre Lamastredo e Brea.

## Lugares e parroquias 
### Lugares de Xaviña 
### Parroquias de Camariñas
Caneliñas, A Ameixenda, Cee

**Caneliñas** é un lugar da parroquia da Ameixenda no concello coruñés de Cee na comarca de Fisterra. Tiña 4 habitantes no ano 2018 segundo datos do Instituto Nacional de Estadística, dos cales eran 2 homes e 2 mulleres.

Na década de 1940 a empresa Massó instalou neste lugar unha factoría baleeira.

## Lugares e parroquias
### Lugares da Ameixenda
### Parroquias de Cee
Castelo do Príncipe, A Ameixenda, Cee

**Castelo do Príncipe** é un lugar da parroquia da Ameixenda no concello coruñés de Cee na comarca de Fisterra. Segundo o Instituto Nacional de Estadística en 2018 tiña tres habitantes (un home e dúas mulleres). Non obstante, en 2024 xa estaba deshabitado.

## Patrimonio 
Recibe o seu nome da fortaleza do castelo do Príncipe. Esta fortaleza foi construída en tempos de Carlos III no século XVIII nun pequeno saínte rochoso da costa fronte o castelo do Cardeal en Corcubión. Xuntos estaban destinados a defender a entrada da ría de ataques inimigos. Foi deseñado polo enxeñeiro Llovet e rematouno Carlos Lemuer. Ten un patio central e unha edificación de planta baixa en forma de U. A construción é de cantería de granito rodeada dunha muralla que chega ata o mar, dispoñía de doce canóns e podía acoller ata noventa homes. Nese lugar reuniuse a Xunta de defensa da zona contra os franceses en 1809. Actualmente o castelo está en mans privadas e non se pode visitar.

## Notas 
## Lugares e parroquias 
### Lugares da Ameixenda 
### Parroquias de Cee
A Igrexa, A Ameixenda, Cee

**A Igrexa** é un lugar da parroquia da Ameixenda no concello coruñés de Cee na comarca de Fisterra. Tiña 148 habitantes no ano 2018 segundo datos do Instituto Nacional de Estadística dos cales eran 72 homes e 76 mulleres.

## Toponimia 
O topónimo **A Igrexa** (do latín , o lugar da igrexa) débese á presenza no lugar da igrexa de Santiago da Ameixenda.

## Lugares e parroquias 
### Lugares da Ameixenda 
### Parroquias de Cee 
## Notas
Os Camiños Chans, Brens, Cee

**Os Camiños Chans** é un lugar da parroquia de Brens no concello coruñés de Cee na comarca de Fisterra. Tiña 388 habitante no ano 2011 segundo datos do Instituto Nacional de Estadística, 170 homes e 218 mulleres

## Lugares e parroquias 
### Lugares da Brens 
### Parroquias de Cee
Vicente Ramos Rodríguez

**Vicente Ramos Rodríguez**, nado en Pedrouzos (Brión) o 7 de febreiro de 1870 e finado en Santiago de Compostela en novembro de 1938, foi un empresario e filántropo galego.

## Traxectoria 
Nado en Pedrouzos en 1870, con 13 anos emigrou a Arxentina. Comezou vendendo periódicos na rúa e acabou converténdose nun próspero empresario. Fundou a primeira compañía de autobuses arxentina, colaborou na reconstrución do Teatro Colón de Buenos Aires e abriu un negocio a carón da estación de trens da mesma cidade.

Vicente Ramos colaborou no crecemento e prosperidade de Brión: o primeiro alumeado do Tremo, o espazo da feira de Brión na Carballeira de Santa Minia, a fonte de Hermes ou Mercurio, deus do comercio e a gandería, doada en 1913, o campo do mercado do Tremo onde se encargou incluso de que plantaran árbores e a actual biblioteca e a antiga parte baixa do Concello foron promovidas por el.

Simpatizante da causa republicana, nunca se comprometeu politicamente, o que, sumado ao respecto que se lle tiña, lle procurou unha situación tranquila tras estalar a Guerra Civil Española. Ao ano seguinte sobreveulle a morte dun ataque cardíaco na parroquia dos Ánxeles.

## Galería de imaxes 
## Notas 
## Véxase tamén 
### Ligazóns externas 
* Biografía en infobrion
Fútbol de mesa

O **fútbol de mesa**, tamén coñecido como **subbuteo**, é un xogo de mesa consistente en recrear un partido de fútbol por medio de equipos de once figuriñas de plástico sobre unha peaña de base cóncava. Estas figuriñas, que representan xogadores de fútbol, reciben o impacto do dedo do participante, e á súa vez impulsan un pequeno balón que deben introducir nunha portería, a semellanza do fútbol ao aire libre.

A Federación Internacional do Fútbol de Mesa (FISTF) é o organismo oficial internacional que regula o xogo. *Subbuteo* é unha marca comercial (propiedade de Hasbro) do primeiro fabricante das figuriñas.

## Regras 
miniatura|Figuriñas de subbuteo coa camisola arxentina
Xógase sobre un tapete de 120x90 cm, con once figuriñas, incluído o porteiro (ademais hai un porteiro "saínte"). A primeira posesión do balón é para quen gañe o sorteo inicial (coma nun partido de fútbol), e non perde a posesión do mesmo mentres toque o balón coas súas figuriñas. Non se lle pode dar máis de tres veces seguidas ao balón coa mesma figuriña. Ademais, reprodúcense tódalas infraccións do fútbol, xa que hai faltas, saques de banda, saques de esquina, mans etc.

## Distribución 
O xogo foi creado por en 1947 polo ornitólogo (de aí o nome de Subbuteo, na honra do Falco Subbuteo, de feito foi o símbolo da marca comercial) Peter A. Adolph, en Inglaterra. Ademais practícase en Italia, España, Bélxica, Portugal, Inglaterra, Alemaña, Francia, os Estados Unidos, o Canadá, Australia e nalgúns países de América do Sur, como a Arxentina, por poñer algúns exemplos.

En Galicia, na década de 1980, o subbuteo chegou a ter unha certa expansión, coa creación do Club Folerpa na Coruña, con noventa asociados. En 2010 só había un galego federado, que xogaba no equipo valenciano AFT Turia 1981.

## Notas 
## Véxase tamén 
### Ligazóns externas 
* Subbuteo Galicia
* AFT Turia 1981
Romaría de San Benitiño de Lérez

miniatura|dereita|250px|Fieis ante a figura do santo.

A **romaría de San Benitiño de Lérez** é unha festa popular celebrada o 11 de xullo (día de san Bieito) no mosteiro de San Salvador de Lérez. A romaría, que se vén realizando desde 1929, está declarada festa de interese turístico de Galicia.

## Historia e características
miniatura|dereita|250px|Interior do templo.

Os devotos do santo levan a cabo ritos para a sandación de todo tipo de enfermidades (especialmente espullas), co contacto de panos co aceite da lámpada que ilumina a imaxe do santo, considerado milagreiro. Durante todo o día lévanse a cabo oficios relixiosos no templo. Os fieis fan ofrendas ao santo (especialmente cartos, galiñas e ovos), que son vendidos nunha poxa pola tarde.

Do outro lado do río hai festa popular, motivo polo cal hai decote barcas engalanadas cruzando o meandro do río Lérez pouco máis arriba da illa do Covo. Á parte dunha mexilloada tradicional, os fieis adoitan levar a súa comida. A romaría está amenizada por músicos: pandeireteiras pola mañá, gaiteiros pola tarde e verbena con orquestras pola noite.

Hai unha cantiga popular sobre a romaría:
:*Se vas ao San Benitiño*
:*non vaias ao de Paredes,*
:*que hai outro máis milaghreiro*
:*San Benitiño de Leres*
(Versión recollida por Calros Solla)
:*Se vas ao San Benitiño,* 
:*non vaias ao de Paredes,*
:*que é moito máis milagroso*
:*San Benitiño de Lérez*
(Versión recollida por Ramón Cabanillas)

## Notas
Merge Records

**Merge Records** é un selo discográfico independente con sede nos Estados Unidos. Fundado por Mac McCaughan e Laura Ballance en 1989 como fórmula para lanzar as gravacións da súa banda de rock Superchunk e de bandas de amigos. O primeiro álbum da gravadora en entrar no *Billboard 200* foi *Funeral*, do Arcade Fire.

## Historia 
Tras editar varios discos de 7" e casetes, o primeiro CD de longa duración chegou o 1 de abril de 1992 co *Tossing Seeds* de Superchunk (MRG020), a primeira colección de sinxelos da banda.

O primeiro álbum do selo en entrar na *Billboard 200* foi *Funeral* de Arcade Fire no ano 2004. Esta banda tamén lle conseguiría os postos máis alto nas listas cos seus seguintes traballos, *Neon Bible* (2007) estreouse no número 2 da citada lista, e posteriormente chegaría ao primeiro posto co seu terceiro disco, *The Suburbs* (2010). Outras edición que acadarían o *top 10* da *Billboard* foron *Ga Ga Ga Ga Ga and Transference* de Spoon, xunto con *Volume Two* de She & Him. Outros traballos que destacaron son *In the Aeroplane Over the Sea* de Neutral Milk Hotel, *69 Love Songs* de The Magnetic Fields, *Andorra* de Caribou, *Hold Time* de M. Ward, ''Let's Get Out of This Country* de Camera Obscura, e *Volume One* de She & Him.

En febreiro do ano 2009, debido ás adversas condicións do mercado, anunciouse que Touch and Go Records deixaría de fabricar e distribuír discos para Merge e moitas outras discográficas independentes; Merge estivera baixo o paraugas de Touch and Go dende a edición en 1992 de *Tossing Seeds*. Merge raidamente chegou a un acordo con Alternative Distribution Alliance para continuar distribuíndo os seus lanzamentos.

En setembro do 2009 Algonquin Paperbacks puvlicou *Our Noise: The Story of Merge Records'', un libro que relata a historia do selo. Pouco despois celebrouse un festival de 6 días en Chapel Hill e Carrboro, Carolina do Norte, onde actuaron uns 40 artistas de Merge de todo o mundo para celebrar o 20 aniversario da primeira edición do selo.

## Artistas notábeis
* The 3Ds
* The 6ths
* American Music Club
* ...And You Will Know Us by the Trail of Dead
* Arcade Fire
* Ashley Stove
* Lou Barlow
* Beatnik Filmstars
* Breadwinner
* The Broken West
* Richard Buckner
* Paul Burch
* Butterglory
* Buzzcocks
* Camera Obscura
* Caribou
* The Clean
* The Clientele
* Crooked Fingers
* Dan Bejar
* Destroyer
* Dinosaur Jr
* East River Pipe
* Matt Elliott
* The Essex Green
* Future Bible Heroes
* Ganger
* Guv'ner
* Annie Hayden
* Honor Role
* Imperial Teen

* The Karl Hendricks Trio
* David Kilgour
* The Ladybug Transistor
* Lambchop
* The Mad Scene
* The Magnetic Fields
* The Music Tapes
* Neutral Milk Hotel
* Pipe
* Robert Pollard
* Polvo
* Portastatic
* pram
* Radar Bros.
* The Rock*A*Teens
* The Rosebuds
* Seaweed
* Shark Quest
* Shout Out Louds
* Spaceheads
* Spent
* Spoon
* Matt Suggs
* Superchunk
* Teenage Fanclub
* Tenement Halls
* The Third Eye Foundation
* Versus
* M. Ward
* White Whale
|}

## Véxase tamén
* Páxina oficial
A las barricadas (álbum)

***A las barricadas*** é o primeiro disco de estudo do grupo de punk español Los Muertos de Cristo, publicado en 1995.

## Lista de cancións
## Ligazóns externas
*Discografía de Los Muertos de Cristo na páxina oficial do grupo
Leda (lúa)

:*Non confundir co asteroide chamado 38 Leda.*

**Leda** (ou en grego *Λήδα*), tamén coñecida coma ''''*, é unha lúa irregular de movemento directo do planeta Xúpiter. Foi descuberta por Charles T. Kowal no Observatorio de Monte Palomar o 14 de setembro de 1974, despois de tres noites moi proveitosas sacando placas fotográficas (do 11 de setembro ó 13; Leda aparece en placas de tódolos días). Recibiría o nome de Leda, que era amante de Zeus, o equivalente de Xúpiter na mitoloxía grega (o cal lle aparecería en forma de cisne). Kowal suxeriu este nome e a UAI asignaríallo a lúa no ano 1975.

Leda pertence ó grupo de satélites Himalia, cinco lúas que orbitan Xúpiter a unha distancia de entre 11 a 13 millóns de quilómetros cunha inclinación de aproximadamente 27,5°. Os elementos orbitais amosados neste artigo son de xaneiro do 2000, pero estes datos están en continuo cambio debido ás perturbacións causadas polo Sol e Xúpiter.

## Na ficción 
* O filme británico *Fire Maidens from Outer Space'' do ano 1956 estaba localizado na décimo terceira lúa de Xúpiter, aínda que hai que subliñar que o filme foi feito antes do descubrimento de Leda no ano 1974.

## Notas 
## Véxase tamén 
### Outros artigos 
* Aneis de Xúpiter
* Xúpiter

### Ligazóns externas 
* Leda Profile by NASA's Solar System Exploration 
* David Jewitt pages 
* Jupiter's Known Satellites (by Scott S. Sheppard)
Medalla de prata

[miniatura|A piragüista [Teresa Portela acadou a medalla de prata en Toquio 2020.]]

Unha **medalla de prata** é unha medalla que se outorga ao subcampión de diversas competicións, como por exemplo os Xogos Olímpicos, nos Campionatos Mundiais de Atletismo ou nos Campionatos Europeos de Atletismo, entre outros.

Nestes Xogos, os que acaban en primeiro e terceiro lugar reciben, respectivamente, a medalla de ouro e a medalla de bronce. 

Porén, nos primeiros Xogos Olímpicos modernos o subcampión recibía a medalla de bronce e o campión a de prata.  

## Noutras institucións 
Outras institucións, como, por exemplo, a Xunta de Galicia, outorga medallas nesta categoría, como na Medalla de Galicia.

## Notas 
## Véxase tamén 
### Outros artigos 
* Xogos Olímpicos
* Medalla
* Medalla de ouro
* Medalla de bronce
* Medalla de Galicia

### Ligazóns externas 
* Sitio Oficial do Comité Olímpico Internacional coas distintas medallas na historia .
Los Muertos de Cristo

**Los Muertos de Cristo (LMDC)** foi un grupo de punk español de Utrera, Sevilla, formado en 1989 e disolto en 2008. De ideoloxía anarquista, a banda anunciou o seu fin no BaituRock do ano 2006. Actualmente atópanse inactivos nos escenarios, se ben publicaron o seu último disco (*Rapsodia Libertaria vol. 3*) o 9 de novembro de 2009, antes da súa retirada definitiva.

## Membros 
* Lorenzo Morales "El Noi": Voz
* Antón Tochi: Guitarra solista
* Jesus Mosteiro "Mosti": Guitarra e coros
*Ignacio Gallego "Chino": Baixo e coros
* Manuel Borrego "Lolo": Batería

## Discografía 
* ''Punk's not Dead´91* (1991). Maqueta.
* *A las barricadas* (1995)
* *Cualquier noche puede salir el sol* (1996)
* *Los olvidados* (1997)
* *Los pobres no tienen patria* (1999)
* *Bienvenidos al infierno* (2001). Dobre CD, Gravado en directo.
* *Trece años después, y esto no es un cuento de Hadas - Novela gráfica sobre anécdotas do grupo durante as súas viaxes e actuacións + La Gran Estafa Del Rock 'n' Roll* (2003). Recompilatorio da historia da banda a través de concertos e maquetas.
* *Rapsodia libertaria. Volumen I* (2004)
* *Ladran, Luego Cabalgamos - Dobre DVD* (2006).
* *Rapsodia Libertaria. Volumen II* (2007).
* *Rapsodia Libertaria. Volumen III - Dobre CD* (2009). Saíu á venda o luns 9 de novembro de 2009.
* *Los Muertos de cristo en imágenes - película-documental -DVD. 132 minutos, onde se inclúe a curtametraxe "Cualquier noche puede salir el sol" (2010).''

## Ligazóns externas 
* Páxina oficial do grupo
* Los Muertos de Cristo, perfil de MySpace
* Los Muertos de Cristo, videos en YouTube 
* Entrevista a Los Muertos de Cristo; el último galope
Copa Confederacións 2009

A **Copa Confederacións da FIFA 2009** foi a oitava edición da Copa FIFA Confederacións, e realizouse entre o 14 e o 28 de xuño de 2009, en Suráfrica. Este torneo é considerado como o ensaio xeral da Copa Mundial de Fútbol de 2010, que se realizou no mesmo país.

O sorteo dos grupos realizouse o 22 de novembro de 2008 en Xohanesburgo.

## Sedes 
Catro foron as sedes para a primeira Copa Confederacións en Suráfrica. O Estadio Nelson Mandela Bay de Porto Elizabeth, con capacidade para 49.500 espectadores, era unha das sedes do evento, ata que o 8 de xullo de 2008 o comité organizador informou que o escenario non estará listo a tempo para o certame.

## Equipos participantes 
Os oito participantes deste torneo son invitados oficialmente pola FIFA. Estes corresponden, en xeral, aos campións dos diversos torneos continentais.

## Resultados 
* *Os horarios corresponden á hora de Suráfrica (CEST; UTC+2).*
**Lenda:** Pts: Puntos; PX: Partidos xogados; PG: Partidos gañados; PE: Partidos empatados; PP: Partidos perdidos; GF: Goles a favor; GC: Goles en contra; Dif: Diferenza de goles.

### Primeira fase 
#### Grupo A 

#### Grupo B 

### Segunda fase 
#### Semifinais 

#### Terceiro lugar 
#### Final 

## Premios 
### Balón de Ouro 
O balón de Ouro Adidas foi entregado ao mellor xogador do torneo.

### Bota de Ouro 
A Bota de Ouro Adidas entregouse ao máximo goleador do torneo.

### Outros premios 
O gañador da Luva de Ouro Adidas ao mellor porteiro do torneo foi o estadounidense Tim Howard. Pola súa banda, o gañador do premio ao Fair play foi o equipo campión, a Selección do Brasil.

## Notas 
## Véxase tamén 
### Ligazóns externas 
* Copa Confederacións en FIFA.com
Museo Galego de Arte Contemporánea Carlos Maside

O **Museo Galego de Arte Contemporánea Carlos Maside** foi creado en 1970, ó abeiro do Laboratorio de Formas de Cerámicas do Castro, no Castro de Samoedo (Osedo, Sada), dentro das instalacións de Cerámicas do Castro, nun característico edificio composto de módulos hexagonais ó redor dun módulo central.

## Historia e características 
O Museo naceu a partir das doazóns das coleccións particulares dos membros fundadores do Laboratorio de Formas, creado en 1963 por Luís Seoane e Isaac Díaz Pardo, co propósito de reunir as obras dos diferentes artistas galegos da xeración dos renovadores, no desexo de rescatar ese capital cultural de Galicia, se ben ampliou posteriormente os seus obxectivos á creación plástica galega contemporánea.

Nas dúas primeiras plantas expóñense obras do propio Carlos Maside, xunto a outras de Castelao, Maruja Mallo, Francisco Lloréns, Francisco Asorey, Arturo Souto, José Frau, Xesús Corredoira, Xosé Eiroa, Federico Ribas, Suárez Couto, Bonome, Xulia Minguillón, Mario Granell, Eugenio Granell, Urbano Lugrís etc., artistas completados cos renovadores como Laxeiro, Colmeiro ou Luís Seoane e tamén obras de vangarda como as do grupo Atlántica. A última planta está dedicada ó debuxo humorístico.

A partir de 1974 foi rexido por un padroado que desde 1985 está provisto polos compoñentes da área de Arte e Comunicación do Seminario de Estudos Galegos, ano este no que o museo pasou a denominarse *Museo Galego de Arte Contemporánea*.

En xullo de 2023 o museo reabre a súas portas para pechalas de novo so uns meses despois, en setembro alegando discrepancias co Concello de Sada pola catalogación BIC de todo o complexo Sargadelos e que afectaría ó museo tamén.

## Galería de imaxes do Museo Galego de Arte Contemporánea Carlos Maside 

Ficheiro:Museo Galego de Arte Contemporánea Carlos Maside posterior.JPG|Imaxe posterior do Museo Galego de Arte Contemporánea Carlos Maside. Este museo está no complexo da fábrica de Cerámicas do Castro, do Grupo Sargadelos.
Ficheiro:Indicador no complexo de Cerámicas do Castro.JPG|Indicador no complexo de Cerámicas do Castro, unha das dúas fábricas do Grupo Sargadelos, que está situada no Castro de Samoedo, Sada.

## Notas 
## Véxase tamén 
### Ligazóns externas 
* Grupo Sargadelos 
* MUGA Sistema Galego de Museos
* Biografía e obras de Carlos Maside
Himalia (lúa)

**Himalia** (ou en grego *‘Ιμαλíα*) é máis grande das lúas irregulares de Xúpiter, e en relación a tódalas lúas de Xúpiter é a sexta en tamaño e a quinta en masa. (só as catro lúas de Galileo teñen máis masa có Himalia). Foi descuberta por Charles Dillon Perrine no Observatorio de Lick o 3 de decembro de 1904

O nome de Himalia procede da mitoloxía grega, onde Himalia era unha ninfa que trouxo ó mundo tres fillos de Zeus (o equivalente grego de Xúpiter). A lúa non recibiría este nome oficialmente ata o ano 1975; antes disto, sinxelamente era coñecida coma ''''*, aínda que se reclamou un nome propio para a lúa pouco despois do seu descubrimento e do de Elara.

A lúa recibía algunhas veces o nome de Hestia, a deusa grega do fogar, entre os anos 1955 e 1975.

## Órbita 
É o membro máis grande do grupo de satélites Himalia, estas lúas orbitan Xúpiter a unha distancia de entre 11,4 e 13 millóns de quilómetros e cunha inclinación aproximada de 27,5°. Os elementos orbitais son de xaneiro do 2000, As medicións feitas pola *Cassini* confirman estas propiedades no espectro, cunha feble liña de absorción a 3 μm, a cal indicaría a presenza de auga.

## Masa 
No ano 2005, Emelyanov estimou que Himalia debía ter unha masa de 4,19 x 1018 kg (GM=0,28), baseándose na perturbación de Elara do 15 de xullo de 1949. O JPL asumía que Himalia tiña unha masa de 6,7 x 1018 kg (GM=0,45) cun raio de 85&nbsp;km.

A densidade de Himalia dependera de se o raio medio da lúa é de 67&nbsp;km (media xeométrica obtida grazas a *Cassini* no 2000) ou se o raio estimado está preto dos 85&nbsp;km.

## Exploración 
En novembro do 2000, a sonda *Cassini*, de camiño a Saturno, fixo unha serie de imaxes de Himalia, incluíndo fotos tomadas a unha distancia de 4,4 millóns de quilómetros. A lúa só cubría uns cantos píxeles, pero semellaba ser alongada cuns eixos de 150 ± 20 e 120 ± 20&nbsp;km, datos moi achegados ás estimacións das observacións feitas dende a Terra.

En febreiro e marzo do 2007, a sonda *New Horizons'' na súa viaxe cara Plutón, fixo unha serie de imaxes de Himalia, as máis próximas tomadas a unha distancia duns oito millóns de quilómetros; de novo Himalia víase un pequeno grupo de píxeles.

## Notas 
## Véxase tamén 
### Outros artigos 
* Aneis de Xúpiter
* Xúpiter

### Ligazóns externas 
* Himalia Profileby NASA's Solar System Exploration 
* David Jewitt pages 
* Jupiter's Known Satellites (by Scott S. Sheppard)
Copa do Mundo de Rugby 1991

A **Copa do Mundo de Rugby de 1991** foi a segunda edición da copa do mundo de rugby que estivo organizada por Irlanda, Francia e as nacións que conforman o Reino Unido. Tivo lugar entre o 3 de outubro e o 2 de novembro de 1991. Esta competición é organizada pola International Rugby Board (IRB).

Foi o primeiro mundial de rugby que se disputou en Europa e o primeiro título que gañou o equipo australiano, que derrotou o combinado de Inglaterra por 12 a 6 na final disputada no Twickenham Stadium de Londres.

## Equipos participantes 
Na Copa do Mundo de Rugby de 1991 participaron 16 nacións, das cales a metade se clasificaron logo dunha rolda eliminatoria, e a outra metade clasificáronse automaticamente ao se disputaren os cuartos de final da Copa do Mundo de 1987.

Dos representantes americanos ningún se clasificou automaticamente, polo que todos tiveron que disputar unha rolda clasificatoria clasificándose como 1º Canadá, Arxentina no 2º lugar e finalmente no 3º posto Estados Unidos. Nos representantes de Asia e Oceanía clasificáronse automaticamente Australia (semifinalista en 1987) e Fiji (cuartofinalista da edición anterior) e Nova Zelandia (campión da edición anterior), mentres que Samoa e o Xapón tiveron que disputar unha rolda clasificatoria na que finalizaron 1º e 2º respectivamente. O único representante de África foi Zimbabwe, que se clasificou na rolda eliminatoria. Finalmente, os representantes europeos foron Irlanda (cuartofinalista en 1987), Gales (semifinalista en 1987), Escocia (cuartofinalista en 1987), Inglaterra (cuartofinalista en 1987 e organizador) e Francia (finalista) aos que acompañaron Italia (1º clasificado da rolda eliminatoria) e Romanía (2º da rolda eliminatoria).

## Sedes 
## Fase de grupos 
### Grupo A 
### Grupo B 
### Grupo C 
### Grupo D 
## Fase eliminatoria 
## Véxase tamén 
### Ligazóns externas 
* Rugbyworldcup.com
* Resultados de 1991
* 1991 Rugby World Cup en Worldcupweb.com
Raso, Brens, Cee

**Raso** é un lugar da parroquia de Brens no concello coruñés de Cee na comarca de Fisterra. Tiña 196 habitante no ano 2009 segundo datos do Instituto Nacional de Estadística, 98 homes e 98 mulleres

## Lugares e parroquias
### Lugares da Brens
### Parroquias de Cee
Cee, Cee, Cee

**Cee** é unha vila da parroquia de Cee, no concello coruñés de Cee na comarca de Fisterra. Segundo o INE en 2009 tiña 3488 habitante (2003 homes e 2154 mulleres).

É a capital do concello, ao que dá nome.

## Lugares e parroquias
### Lugares da parroquia de Cee
### Parroquias de Cee
## Véxase tamén 
### Outros artigos 
* Lugares de Cee
O Son, Cee, Cee

**O Son** é un lugar da parroquia de Cee no concello coruñés de Cee na comarca de Fisterra. Segundo o Instituto Nacional de Estadística en 2018 tiña 142 habitantes (63 homes e 79 mulleres).

## Lugares e parroquias 
### Lugares da parroquia de Cee 
### Parroquias de Cee 
## Véxase tamén 
### Outros artigos 
* Lugares de Cee
Canosa

O topónimo **Canosa** pode referirse a:

;En Galiza
*A **illa Canosa**, no esteiro do río Miño;
***Canosa**, lugar da parroquia de Abade, no concello de Moeche;
***A Canosa**, lugar da parroquia de Rus, no concello de Carballo;
***A Canosa**, lugar da parroquia de Lires, no concello de Cee.

Amais, como apelido pode referirse a:

***María Canosa**, escritora galega (n. 1978);
***Tamara Canosa**, actriz galega (n. 1983).

## Véxase tamén
### Outros artigos
Lula

**Lula** pode referirse a:

* **Luiz Inácio Lula da Silva**, un político brasileiro.
* **Lula**, sinónimo de *lura*, un molusco mariño.
* **Lula**, un concello italiano.
* **Lula**, grupo musical mexicano.
Primeira división española 1931/32

A tempada **1931/32** da **Primeira división española** foi a cuarta edición do torneo. Celebrouse entre o 22 de novembro de 1931 e o 3 de abril de 1932.
O campión foi o Real Madrid, que conseguiu o primeiro título ligueiro da súa historia.

Tomaron parte na competición dez clubs. Nesta tempada debutou o Valencia CF. Ningún equipo galego disputou a categoría. A proclamación da Segunda República Española prohibiu os símbolos monárquicos e varios equipos cambiaron de denominación, perdendo o título *Real*.

## Clasificación final 
### Ascenso a Primeira División 
O Real Betis Balompié ascende a Primeira División tras resultar campión de Segunda División.

## Premios individuais 
### Máximos goleadores 
### Porteiro menos goleado 
* Ricardo Zamora, do Real Madrid, encaixou 15 goles en 17 partidos, obtendo unha media de 0,88 goles por partido.

## Véxase tamén 
### Ligazóns externas 
*Sitio oficial da LFP, que inclúe resultados e alineacións
*Sitio oficial da *Real Federación Española*
Vantroi

**Vantroi** é un grupo de rock nado en México en 1992. Durante máis de 10 anos deron concertos por todo México, e tamén percorrerón a xeografía española xunto a bandas como Rosendo, Reincidentes, Boikot, Soziedad Alkoholika, Extremoduro, Ska-p etc. Participaron en festivais como Festimad, Viña Rock, Derrame Rock, Extremúsika, Tintorrock etc. como tamén no Arezzo Wave Festival (Italia) e o Foro Social Mundial (Venezuela). 

O nome do grupo procede do guerrilleiro Nguyen Van Troy, quen durante a guerra de Vietnam foi capturado nun intento de atentado contra o secretario de estado norteamericano Robert McNamara e o embaixador Henry Cabot Lodge. Posteriormente foi torturado e asasinado.

As letras do grupo loitan contra as inxustizas, como por exemplo a situación que viven os indíxenas mexicanos e outros pobos do mundo, solidarizándose co desastre do Prestige ("Chapapote de Corrido"), aínda que tampouco faltan cancións sobre a súa terra, de amor-desamor e de simple diversión.

En todos os seus anos de vida o grupo sufriu varios cambios de formación, chegándose a contar 54 membros que se foron trocando na historia de Vantroi.

## Discografía 
* *Hemos dicho Basta* (Maqueta), 1993
* *¡No Nos Moverán!*, Warner Music México 1996
* *Bajo Palabra*, Producciones B.K.T. 1999
* * ¡¿ ...Otra Vez Frijoles?!*, Pepedote Records / Bliss Records 2001
* *Para No Morir De Locos*, Pies Records / P&P 2005

## Véxase tamén 
### Ligazóns externas 
* Myspace Comandos Vantroi
Primeira división española 1932/33

A tempada **1932/33** da **Primeira división española** foi a quinta edición do torneo. Celebrouse entre o 27 de novembro de 1932 e o 28 de marzo de 1933.
O campión foi o Madrid CF, que revalidou o título conseguido a tempada anterior.

Tomaron parte na competición dez clubs. Nesta tempada debutou o Betis Balompié. Ningún equipo galego disputou a categoría.

## Clasificación final 
### Ascenso a Primeira División 
O Oviedo FC ascende a Primeira División tras resultar campión de Segunda División.

## Resultados 

## Premios individuais 
### Máximos goleadores 
### Porteiro menos goleado 
* Ricardo Zamora, do Real Madrid, encaixou 17 goles en 18 partidos, obtendo unha media de 0,94 goles por partido.

## Véxase tamén 
### Ligazóns externas 
*Sitio oficial da LFP, que inclúe resultados e alineacións
*Sitio oficial da *Real Federación Española*
Primeira división española 1934/35

A tempada **1934/35** da **Primeira división española** foi a 7ª edición do torneo. Celebrouse entre o 2 de decembro de 1934 e o 28 de abril de 1935.
O Betis Balompié conquistou o seu primeiro título de liga, e ata a data, o único.

Tomaron parte na competición doce clubs, ningún deles galego. A partir desta tempada descenderían os dous últimos clasificados, que serían substituídos polos dous primeiros de Segunda División. Esta tempada debutou o Sevilla FC.

## Clasificación final 
### Ascenso a Primeira División 
O Hércules CF ascende a Primeira División tras resultar campión de Segunda División, xunto co CA Osasuna, que foi subcampión.

## Premios individuais 
### Máximos goleadores 
### Porteiro menos goleado 
* Joaquín Urquiaga, do Betis Balompié, encaixou 19 goles en 21 partidos, obtendo unha media de 0,90 goles por partido.

## Notas 
## Véxase tamén 
### Ligazóns externas 
*Sitio oficial da LFP, que inclúe resultados e alineacións
*Sitio oficial da *Real Federación Española*